《终风》
先秦·佚名

终风且暴，顾我则笑。谑浪笑敖，中心是悼。
终风且霾，惠然肯来。中往中来，悠悠我思。
终风且曀，不日有曀。寤言不寐，愿言则嚏。
曀曀其阴，虺虺其雷。寤言不寐，愿言则怀。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。